**מנהלת תיאום פעולות אכיפה במשטרת ישראל** (בראשי תיבות: **מתפ"א**) מתמקדת בתיאום, בהנחיה ובשילוב בין היחידות הממשלתיות הפועלות לאכיפת החוק כנגד עבירות בניה, פלישות למקרקעי ציבור ושימוש במקרקעי ציבור ללא היתר כדין, כולל ביצוע האכיפה בפועל. ראש המנהלה הנוכחי הוא נצ"מ אייל ראון (שירת כמפקד ביחידת הגדעונים)

על רקע תופעות נרחבות של הפרות דיני מקרקעין, שתוצאתן פגיעה חמורה בשלטון החוק, באיכות הסביבה, בעתודות הקרקע הציבורית ובקופת המדינה, התקבלה בשנת 2004 ההחלטה להקים מנהלה בין-משרדית אשר תפקידה לתאם פעולות אכיפת דיני מקרקעין.

נוכח הניסיון המבצעי וההצלחות שהיחידה צברה, היא הפכה להיות אחת משתי היחידות הארציות במשטרת ישראל אשר כפופות ישירות לאגף המבצעים במטה הארצי. היחידה מהווה כח עתודה ראשוני לסיוע באירועים חריגים בתחומי פח"ע (פעילות חבלנית עוינת), חירום ולחימה בפשיעה חמורה, ואף מתמחה בטיפול בהפרות סדר בכלל המגזרים. בנוסף, היחידה מהווה כח סיוע ייעודי שמשתף פעולה עם היחידה הממלכתית לאבטחת אישים (יחידה 730). היחידה מובילה את מודל התקיפה הכלכלית נגד ארגוני פשיעה בשיתוף פעולה עם משרדי ממשלה וגופים רלוונטיים, וכן מקיימת שיתופי פעולה מקצועיים עם יחידות מקבילות בעולם (צרפת, גרמניה, ארצות הברית ועוד).

בהחלטה נקבע כי תוקם יחידה משטרתית ייעודית אשר תפקידה לסייע באכיפת דיני מקרקעין. בהתאם לכך, שוטרי היחידה מלווים את פקחי היחידות השותפות במנהלה בעת ביצוע פעולות אכיפה, פעולות לאיתור עבירות, ביצוע צווים מנהליים וצווים שיפוטיים, הדבקת צווים וסיורים, לרבות תיאום מבצעי שוטף עם הגורמים הרלוונטיים במשטרת ישראל.

ייעוד היחידה
------------

* יחידה ארצית הכפופה לראש אגף המבצעים ומופעלת על ידי חטיבת המבצעים בכל מתארי הפעילות כגון: פח"ע, הפרות סדר (בראשי תיבות: הפס"ד) ופשיעה חמורה בכלל הגזרות.
* תיאום, הנחיה ושילוב בין היחידות הממשלתיות הפועלות לאכיפת דיני מקרקעין תחת ארגון וניהול משטרת ישראל.
* קביעת סדרי עבודה ונהלים וכן הכנת תוכנית פעולה מערכתית מפורטת הכוללת סדרי עדיפויות, תפוקות ולוחות זמנים, מעקב ובקרה.

יחידת מתפ"א ומפכ"ל המשטרה
לוחמי מתפ"א בפעילותלוחמי מתפ"א באימון מוסק
### פעולות האכיפה במצבים השונים

פעולות אכיפה בתחום המקרקעין וסיוע לגופי האכיפה מבוצעים בשגרה על פי תוכנית שנתית ותיאום על פי תוכנית שבועית. בחירום, פעולות האכיפה מבוצעות על פי החלטת ראש אגף המבצעים בהתאם להערכת מצב. בנוסף, ניתן סיוע בהתמודדות עם כלל משימות משטרת ישראל בהתאם לתוכנית עבודה של מתפ"א ובשילוב כלל יחידות המשטרה תוך מתן עדיפות לטיפול בפשיעה.

היסטוריה
--------

### מתקפת הפתע (2023)

בתאריך ה-7 באוקטובר 2023, עם היוודע על חדירת מחבלים בדרום הארץ, לוחמי יחידת מתפ"א הוקפצו מביתם לנקודת כינוס במטה היחידה ומשם להילחם בשטח. במקביל, מפל"ג בז, רפ"ק מרטין קוזמיצקס ז"ל, שמע את קולות הירי וירד באופן עצמאי מביתו שבשדרות להילחם במחבלים. במהלך הלחימה חבר מרטין למפקד מחוז דרום, ניצב אמיר כהן ושוטרים נוספים שנלחמו כתף אל כתף מול המחבלים. מרטין חיסל 3 מחבלים וחתר למגע עד שנפגע ונפל מירי צלף מחבל.

לוחם נוסף, רס"ב שי משילקאר צמצם עצמאית לעיר שדרות ונלחם יחד עם שוטרי תחנת שדרות עד שנפצע, פונה וטופל בבית חולים ברזילי. בסיום הטיפול הרפואי, חבר לכוחות היחידה שהגיעו לדרום.

כוח מתפ"א נוסף שהוקפץ לקיבוץ בארי נתקל תוך כדי נסיעה במחבלים על הצירים ובהגיעם לבארי נכנסו שני צוותים בקרקלים, שם ניהלו לחימה עד שנפגעו משני טילי אר.פי. ג'י. בתקרית נהרגו 7 לוחמים: רפ"ק ודים בליך ז"ל, פקד גן גנות ז"ל, רס"מ אלירן אברג'ל ז"ל, רס"מ בוריס דנילוב ז"ל, סמ"ר דור מנגדי ז"ל, סמ"ר מולוגוטה גדיף ז"ל וסמ"ר אוראל שלום אלון ז"ל. 

פעילות מתפ"א
במהלך הלחימה כוחות מתפ"א פעלו במספר זירות במקביל: בשדרות, גזרת אשקלון, נתיבות, ציר 232 ,מושב שובה, קיבוץ בארי ובת הדר. יחידת מתפ"א חיסלה מעל 22 מחבלים, חילצה עשרות אזרחים תוך מתן מענה רפואי, העניקו טיפול מציל חיים לכ-20 חיילים שנפגעו ואותרו בשטח הלחימה וכן תפסה 6 מחבלים. פעילות היחידה והגעה לחסימות של צה"ל יחד עם כוחות משטרה נוספים עצרה את המחבלים מלממש את תכניתם מלהגיע למרכז הארץ.

ארגון ומבנה היחידה
------------------

היחידה מונה כ־180 תקני כח אדם המחולקים לזרועות מבצעיות (הכוללות לוחמים עם הכשרת יס"מ והשלמת לוחמה ביחידה), זרוע מודיעין וחקירות, זרוע תיאום ופיקוד ומטה. הזרועות המבצעיות מחולקות לפלגות לוחמים בפריסה ארצית מצפון עד דרום.

לוחמי מתפ"א בסיור רכובלוחמי מתפ"א בסיור רכוב

השתתפות היחידה באירועים מרכזיים
-------------------------------

* אירועי הפרות סדר קשים כגון: אבו ח'דר ו"שומר חומות"
* הריסת בתי מחבלים
* נטרול מחבלים בקרית גת ושער שכם
* השתלטות על ספינת המרמרה (המשט לעזה) עם הגעתה לנמל אשדוד
* נטרול מחבל אשר ביצע חיסול בטירה
* אבטחת נשיא ארצות הברית ג'ו ביידן בביקורו בארץכח פורצים של לוחמי מתפ"אכח פורצים של לוחמי מתפ"א בעת מבצע מעצרים
* לוחמי מתפ"א במלחמת חרבות ברזלאבטחת נשיא ארצות הברית ברק אובמה בביקורו בארץ
* אבטחת ראש ממשלת הודו נרנדרה מודי בביקורו בארץ
* פינוי הכפר אום אל-חיראן
* אירועי סדר ציבורי כגון: הפגנות סטודנטים, הפגנות בלפור והפגנות בני העדה האתיופית
* מבצעי אכיפה כלכליים נגד ארגוני הפשע בישראל
* פינוי בית המריבה בחברון
* סיוע בהקמת תשתיות לאומיות – קו החשמל 161 בקלנסווה
* חיסול חוליות מחבלים בקרב על קיבוץ בארי במתקפת הפתע של ארגון הטרור חמאס ביום הראשון למלחמת חרבות ברזל

לוחם מתפ"אלוחם מתפ"א באימון

מפקדי מתפ"א
-----------

| שם | תקופת כהונה כמפקד היחידה | הערות |
| --- | --- | --- |
| רפי פלד | 2004–2007 |  |
| מנשה ארביב | 2007–2009 |  |
| אמיר גור | 2009–2012 |  |
| בועז גולדברג | 2012–2015 | כיום ראש אגף משאבי אנוש |
| אייל ראון | 2015–2016 | ממלא מקום |
| אייל אזולאי | 2016–2020 | כיום סגן מפקד מרחב נגב |
| אייל ראון | 2020 | מפקד היחידה |

קישורים חיצוניים
----------------

* דף היחידה, באתר הרשמי של לשכת גיוס משטרת ישראל
* שי לוי, ‏"האגרוף של המשטרה": סיפורה של מתפ"א, היחידה שאיבדה השבוע את רס"ב ארז לוי בפיגוע הדריסה באום אל-חירן, באתר ‏מאקו‏, 20 בינואר 2017
* סיוע משטרתי לאכיפת חוק התכנון והבניה - המלצות תנועת רגבים להחלטות הממשלה
* אכיפת דיני מקרקעין - דו"ח מבקר המדינה (להורדה)
* איריס האן, אכיפה של עבירות בנייה בשטחים הפתוחים, מכון ירושלים למחקרי מדיניות, עמ' 54

הערות שוליים
------------

1. ↑  איציק סבן, הלוחם היחיד מיחידתו ששרד את הקרב בבארי: "המפקד שלי נהרג - והציל את חיי", באתר ישראל היום

| משטרת ישראל |
| --- |
| מחוזות ומרחבים | **מחוז הצפון:** מרחב גליל • מרחב העמקים • מרחב כנרת
**מחוז מרכז:** מרחב שרון • מרחב שפלה • מרחב נתב"ג
**מחוז תל אביב:** מרחב ירקון • מרחב דן • מרחב איילון
**מחוז הדרום:** מרחב לכיש • מרחב נגב • מרחב אילת
**מחוז ירושלים:** מרחב ציון • מרחב דוד • מרחב קדם
**מחוז ש"י:** מרחב שומרון • מרחב יהודה
**מחוז חוף:** מרחב אשר • מרחב מנשה • מרחב כרמל
**משמר הגבול:** מג"ב צפון • מג"ב מרכז • מג"ב דרום • מג"ב ירושלים • מג"ב איו"ש • מג"ב חוף • מג"ב עוטף ירושלים |  |
| אגפים | אגף משאבי אנוש • אגף החקירות והמודיעין: (להב 433) • אגף התנועה • אגף תמיכה לוגיסטית • אגף תכנון וארגון • אגף מבצעים ושיטור •אגף ההדרכה |
| יחידות | 

|  |  |
| --- | --- |
| יחידות במשטרה הכחולה | יאחב"ל • היחידה הארצית לחקירות הונאה • היחידה הארצית למאבק בפשיעה הכלכלית • אתג"ר • הגדעונים • חטיבת הזיהוי הפלילי • מערך החבלה של משטרת ישראל • יס"מ • ימ"ר • יחידות השיטור הימי • מנהלת תיאום פעולות אכיפה (מתפ"א) |
| יחידות במשמר הגבול | ימ"מ (היחידה הלאומית המיוחדת ללוחמה בטרור) • ימ"ס (מסתערבים) • סיירת משמר הגבול • שחר 101 • החטיבה הטקטית של משמר הגבול |

 |
| שונות | דרגות משטרת ישראל • מפכ"ל • עיטורי משטרת ישראל • בניין המטה הארצי של משטרת ישראל • המכללה הלאומית לשוטרים • מדי משטרת ישראל • בית הדין למשמעת • המשמר האזרחי • בית מורשת משטרת ישראל |